section_heading: Zemljopis i životinjske vrste
paragraph_text: Glavna gospodarska aktivnost na otoku je uzgoj ovaca. Ribarstvo je druga grana po važnosti, osobito uz rijeke Warrah i Chartres. Životinjski svijet na otoku vrlo je oskudan. Autoktona vrsta malog vuka - warrah, loup-renard (vuk - lisica) kako ga je nazvao Louis Antoine de Bougainville, prvi naseljenik Falklanda, je istrijebljena, posljednji živi primjerak opažen je 1875. na Zapadnom Falklandu''. Na njega danas podsjeća samo ime otočke rijeke Warrah. Otok je poznat po brojnim kolonijama pingvina, kormorana i morskih slonova, kojih ima na još uvijek netaknutim južnim obalama otoka.